**Ψήφισμα στήριξης της εκπαιδευτικού Ντίνας Ρέππα,**

**και καταγγελίας αντισυνδικαλιστικής συμπεριφοράς**

**Στο νέο σχολείο της αγοράς και της «αξιολόγησης» δεν χωράνε οι εκπαιδευτικοί που αγωνίζονται**

**Αριστερές Ριζοσπαστικές Αντικαπιταλιστικές Κινήσεις Περιφερειών και Πόλεων**

**Βιώνουμε μια σκοτεινή περίοδο όπου η κυβέρνηση και το υπουργείο παιδείας έχουν εξαπολύσει επίθεση στους εκπαιδευτικούς και το δημόσιο σχολείο, επιδιώκοντας να εγκαθιδρύσουν ένα καθεστώς έντονης τρομοκράτησης. Όμως καμμιά εξουσία δε μπορεί να αφαιρέσει το δικαίωμα στους αγωνιζόμενους εκπαιδευτικούς να αντιστέκονται ενάντια στις αντιλαϊκές, αντιεκπαιδευτικές πολιτικές. Η εξουσία στο πρόσωπο της διευθύντριας του 99ου Δημοτικού Σχολείου Ζημιανίτη Γ., πιστεύει ότι μπορεί να φιμώσει τους αγωνιστές εκπαιδευτικούς που δεν σκύβουν το κεφάλι.**

**Η συγκεκριμένη, αφού προσπάθησε να παρεμποδίσει την ενημέρωση των εργαζόμενων από την εκπαιδευτικό και συνδικαλίστρια Ντίνα Ρέππα, μετά την αποχώρησή της τελευταίας από το σχολείο, προχώρησε σε μια κατάπτυστη και ψευδή καταγγελία προς τον γενικό γραμματέα του ΥΠΑΙΘ, την Διεύθυνση Α’ Αθήνας και τον σύλλογο γονέων του σχολείου, ζητώντας την καταδίκη της για «ανάρμοστη συμπεριφορά».**

**Καταγγέλλουμε τέτοιες πρακτικές που πλήττουν τα συνδικαλιστικά και πολιτικά δικαιώματα και θέλουν να χρησιμοποιήσουν τη διευθυντική εξουσία για να πλήξουν τους εκπαιδευτικούς και υπηρεσιακά!**

**Η Ντίνα Ρέππα, μάχιμη δασκάλα στα σχολεία της Αθήνας, γνωστή για την πολιτική και συνδικαλιστική της δράση, επικεφαλής του ψηφοδελτίου και πρώην δημοτική σύμβουλος με την Αντικαπιταλιστική Ανατροπή στην Αθήνα, της οποίας συνεχίζει να είναι και σήμερα ζωντανό και ενεργό μέλος, έχει τη στήριξη των χιλιάδων μαθητ(ρι)ών και γονιών που τη γνωρίζουν από τα σχολεία που υπηρέτησε, των χιλιάδων εκπαιδευτικών και αγωνιστών του πολιτικού, εκπαιδευτικού κι εργατικού κινήματος.**

**Όλες οι προσπάθειες δίωξης-ποινικοποίησης και «τιμωρίας» που εξυφαίνουν τα υπόγεια του Υπ. Παιδείας θα πέσουν στο κενό.**

**Η κατάκτηση της ελεύθερης συνδικαλιστικής και πολιτικής δράσης δεν χαρίστηκε από καμμιά εξουσία, επιβλήθηκε με πολύχρονους και δύσκολους αγώνες χιλιάδων ανθρώπων που ύψωσαν το ανάστημά τους σε όλων των ειδών αυταρχικών, αντιδημοκρατικών και δικτατορικών κυβερνήσεων.**

**Κάτω τα χέρια από το δικαίωμα της ελεύθερης συνδικαλιστικής και πολιτικής δράσης**

**Κάτω τα χέρια από την αγωνίστρια συνδικαλίστρια εκπαιδευτικό, Ντίνα Ρέππα**

**Απαιτούμε να μην προχωρήσει καμία απολύτως υπηρεσιακή διαδικασία δίωξης της**

**Η αλληλεγγύη μας θα νικήσει!**

**Περιφέρειες**

1. Αν. Μακεδονία-Θράκη: Αριστερή Αντικαπιταλιστική Παρέμβαση-Ανταρσία στην Α.Μ.Θ.

Αγαπητός Θανάσης

1. Αττική: Αντικαπιταλιστική Ανατροπή στην Αττική- Ανταρσία σε κυβέρνηση – Ε.Ε. – Δ.Ν.Τ.

Κουτσούμπα Δέσποινα

1. Βόρειο Αιγαίο: Ανταρσία στο Αιγαίο-Αντικαπιταλιστική Αριστερά

Μαναβής Νίκος

4. Δυτική Ελλάδα: Αριστερή Παρέμβαση-Αντικαπιταλιστική Κίνηση στη Δυτική Ελλάδα

5. Δυτική Μακεδονία: Αριστερή Συμπόρευση για την Ανατροπή στη Δυτική Μακεδονία

6. Ήπειρος: Αριστερή Παρέμβαση στην Ήπειρο

7. Θεσσαλία : Αριστερή Παρέμβαση στη Θεσσαλία - Ανταρσία για την Ανατροπή

8. Κ. Μακεδονία: Ανταρσία – Αντικαπιταλιστική Αριστερά στην Κ. Μακεδονία

9. Κρήτη : Ανυπόταχτη Κρήτη- Αντικαπιταλιστική Αριστερή Παρέμβαση

10. Πελοπόννησος : Ανταρσία στο Μωριά - Συμπόρευση για την ανατροπή

11. Στερεά Ελλάδα: Αριστερή Παρέμβαση στη Στερεά Ελλάδα

**Δήμοι**

1. Αγ. Αναργύρων-Καματερού: Ανυπότακτη Πόλη – Αντικαπιταλιστική Παρέμβαση στις γειτονιές Αγ. Αναργύρων-Καματερού
2. Αγ. Παρασκευή: Φυσάει Κόντρα
3. Αγρίνιο: Ανυπότακτο Αγρίνιο
4. Αθήνα: Ανταρσία στις γειτονιές της Αθήνας
5. Αθήνα: Αντικαπιταλιστική Ανατροπή στην Αθήνα - Ανταρσία σε κυβέρνηση – Ε.Ε. – κεφάλαιο
6. Αμπελόκηποι – Μενεμένη: Ανυπακοή στις Γειτονιές των Αμπελοκήπων και της Μενεμένης
7. Βύρωνας: Αριστερή Παρέμβαση Πολιτών Βύρωνα
8. Γλυφάδα: Αριστερή Πρωτοβουλία Γλυφάδας
9. Δάφνη- Υμηττός : Μαχόμενη Αριστερή Δύναμη Ανατροπής Δάφνης- Υμηττού (Μ.ΑΡΙ.Δ.Α.)
10. Ελληνικού - Αργυρούπολης: Εκτός Πλάνου – Αντικαπιταλιστική Κίνηση Ελληνικού – Αργυρούπολης
11. Ζωγράφου: Κίνημα στην Πόλη του Ζωγράφου
12. Ηλιούπολη: Μαχόμενη Ηλιούπολη Αριστερή Ανατρεπτική Κίνηση (ΜΑ.ΧΗ.)
13. Ηράκλειο Αττικής: Κόκκινη Ρωγμή - Αγώνας-Ρήξη-Ανατροπή στο Ηράκλειο
14. Θέρμη: Μέτωπο Ρήξης και Ανατροπής
15. Θεσσαλονίκη: Πόλη Ανάποδα-Δύναμη Ανατροπής
16. Ιωάννινα: Αριστερή Παρέμβαση στα Γιάννενα
17. Καλλιθέα: Μια Πόλη στο Δρόμο Αριστερή Ανατρεπτική Δημοτική Κίνηση
18. Καισαριανή: Ανυπόταχτη Καισαριανή-Αριστερή Αντικαπιταλιστική Κίνηση
19. Μαρούσι: Αριστερή Ριζοσπαστική Δημοτική Κίνηση Εκτός των Τειχών Μαρουσιού
20. Νέα Ιωνία: Εκτός Σχεδίου Αριστερή Ριζοσπαστική Κίνηση στη Νέα Ιωνία
21. Νέα Σμύρνη: Μια πόλη Ανάποδα-Αριστερή Παρέμβαση στους δρόμους της Νέας Σμύρνης
22. Νίκαια – Ρέντη: Ανταρσία στην Κοκκινιά της Προσφυγιάς και της Αντίστασης
23. Μυτιλήνη: Ανυπότακτη Μυτιλήνη
24. Πάτρα: Αντικαπιταλιστική Ανατροπή στην Πάτρα – Ανταρσία σε Κυβέρνηση – ΕΕ – Κεφάλαιο
25. Πειραιάς: Αριστερή Αντικαπιταλιστική Κίνηση Πειραιά - Ανταρσία στο Λιμάνι
26. Περιστέρι: Αριστερή Κίνηση Περιστερίου
27. Πρέβεζα: Ανυπότακτη Κίνηση για τα χωριά και την πόλη της Πρέβεζας
28. Χανιά: Ανταρσία στα Χανιά